google/wiki40b huggingface dataset:
East Kilbride

East Kilbride je britské mesto ležiace v Škótsku, 15 km južne od najväčšieho škótskeho mesta Glasgow. V roku 2001 tu žilo 73 796 obyvateľov.
Je to prvé a najväčšie z tzv. nových miest Škótska, ktoré sa budovali ako riešenie pre preľudnený Glasgow v 40. rokoch 20. storočí. Má priemyselný charakter kde prevláda hlavne strojárstvo, elektrotechnika a výskum.
Umocňovanie

Mocniny nuly

Ak je mocniteľ kladný, tak je mocnina nuly nula. 0ˣ = 0, kde x > 0.
Pokiaľ je mocniteľ záporný, potom je mocnina nuly (0⁻ˣ, kde x > 0) nedefinovaná, pretože delenie nulou nie je na množine reálnych čísel definované.

Zvláštne mocniny

V každodennom živote často používame mocniny so základom desať (to sú 1, 10, 100, 1000, …). Tieto mocniny tvoria základ našej desiatkovej číselnej sústavy, ako i v sústave SI sú predpony násobkov jednotiek označením mocnín desiatich – 1 kg = 10³ g apod.
Počítače pri spracovaní dát používajú dvojkovú sústavu, založenú na mocninách čísla 2. Z toho dôvodu sa niekedy v informatike používajú násobky jednotiek ako mocniny so základom 2 – 1 KiB = 2¹⁰ B = 1024 B. (pozri tiež binárny prefix.)
V matematike sú zvlášť dôležité mocniny so základom e ≅ 2,71828, takzvaného Eulerovho čísla.
Castello-di-Rostino

Poloha

Obec má rozlohu 12,4 km². Najvyšší bod je položený 1 200 m n. m. a najnižší bod 134 m n. m.

Obyvateľstvo

Počet obyvateľov obce je 409 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Daoulas (obec)

Poloha

Obec má rozlohu 5,42 km². Najvyšší bod je položený 97 m n. m. a najnižší bod 0 m n. m.

Obyvateľstvo

Počet obyvateľov obce je 1 779 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zváranie

Zváranie je technológia spájania dvoch taviteľných materiálov pomocou lokálneho roztavenia, zliatia a následného ochladenia. Oblasť spojenia materiálov sa volá zvar. Odbor zaoberajúci sa zváraním sa nazýva zváračstvo

Úvod

Základné pojmy z oblasti zvárania kovov definuje norma STN 05 0000.

Podľa hrúbky materiálu

Pri tenkých materiáloch sa používa zvar I alebo prekrývací zvar, pričom zvary sú len na povrchu. Pri menších nárokoch na pevnosť sa používajú bodové zvary.
Pri hrubých materiáloch sa používajú zvary V alebo X. Zvar V je, keď sú zvarové okraje šikmo zbrúsené, takže pri dotyku zvarencov vznikne tvar V. Tento priestor sa postupne (veľmi pracne) vyplní zváracím materiálom. Zvar tvaru X je to isté ako V, len je obojstranný. Používa sa pri extrémnych hrúbkach. Pred a počas zvárania je potrebné mať materiál upevnený. Buď sa drží ručne alebo fixovacími zvierkami, alebo magnetickým uholníčkom. Pri zváraní rozmernejších materiálov je potrebné urobiť fixovacie bodové zvary. Pri nadkladaní zvarov (kladení zvarov na seba) je potrebné tieto nahrubo očistiť drôtenou kefou (odstrániť trosku z tavidla). Pri zváraní v ochrannej atmosfére toto nie je potrebné, pretože troska nevzniká.

Oceľ

Oceľ sa najlepšie zvára v ochrannej atmosfére. Ale celkom dobre sa dá zvárať aj bez nej. Kyslík musí byť ale ešte predtým spálený obaľovacím materiálom, aby sa nedostal do styku s elektródou a zváraným materiálom.

Hliník

Hliník sa zvára pod ochrannou atmosférou (argón) MAG,WIG resp. TIG, plameňom za pomoci hliníkových drôtov a pasty, pretože kyslík je pri zváraní hliníka silne oxidujúci alebo sa používa zváranie hliníkovou elektródou.

Dodatočné prepracovanie

Pri zvaroch vznikajú pomerne vysoké zvyškové napätia. Preto treba zvary následne žíhať alebo popúšťať, inak by boli lámavé. Toto pozoroval Ing. Jozef Čabelka koncom 40-tych rokov na zvaroch lodných trupov a vynašiel metódu dodatočného žíhania zvarov. 
Kalené zvary sú silnejšie v statickom namáhaní ale nemajú elasticitu a pri dynamickom zaťažovaní alebo nárazoch môžu prasknúť.
Pre dynamicky zaťažované zvary sa zvary popúšťajú alebo bainitujú. To sa robí popúšťačkou, čo je zariadenie podobné ako zváračka, čo dokáže pomocou elektrického prúdu s definovanou frekvenciou izotermicky žíhať zvary, aj s presným žíhacím programom.
V praxi ale stačí na ešte rozpálený zvar (austenit) prsknúť (napr. rozprašovačom) krátko 3 po sebe vodu (alebo iné chlad. médium), aby sa táto zakaždým v zlomku sekundy vyparila (neúplná bainitická reakcia). Toto ale vyžaduje určitý cvik. Pri menších nárokoch na pevnosť ale stačí nechať zvar pomaly vychladnúť.
Ďalej sa zvary pri kvalitných produktoch ešte dobrusujú.
V praxi je zvar vždy pevnejší ako zváraný materiál. Samozrejme pri kvalitnom zvare a prevarení koreňa.

Chyby a nedostatky zvarov

Nepríjemnou poruchou zvarov môžu byť napr. vzduchové bubliny. Tým sa treba vyhnúť. Chyby vo zvaroch sa zisťujú:
Nedestruktivne skúšky rengen tvaru, ultrazvukova kontrola zvaru. 
Povrchové chyby zisťuju pomocou kapilarnych skúšiek magnetická skúška.
Twin City Liner

Twin City Liner je názov lodnej linky spájajúcej metropoly Bratislava a Viedeň, najbližšie hlavné mestá v Európe, ktorá pravidelne premáva medzi týmito mestami od 1. júna roku 2006. Je realizovaná prostredníctvom katamaranu nórskej výroby, ľahkej rýchlej lode modernej konštrukcie schopnej dosiahnuť plavebnú rýchlosť do 60 km/h. Cesta do Viedne alebo Bratislavy touto loďou trvá iba okolo 75 minút, je plne klimatizovaná a ponúka aj reštauračné služby.
Druhý katamaran premáva od konca mája 2008.
Za celý projekt zodpovedá spoločnosť Central-Danube-Gesellschaft, ktorú tvorí Wien-Holding a Raiffeisenlandesbank Niederösterreich-Wien.
EuroVelo 6

EuroVelo 6 (EV6), Riečna cyklotrasa (po anglicky The Rivers Route), je diaľková cyklomagistrála siete EuroVelo vedúca v dĺžke 3653 km pozdĺž viacerých veľkých európskych riek — väčšiny Loiry, časti Saôny, krátkej časti horného toku Rýnu a takmer celej dĺžky druhej najväčšej európskej rieky Dunaj — čím spája francúzske atlantické pobrežie s rumunským mestom Constanta pri Čiernom mori.
Časť pozdĺž Dunaja je známa tiež ako Dunajská cyklistická cesta.
Mornár dvojfarebný

Opis

Mornár dvojfarebný dorastá do dĺžky 1 až 1,5 m a váži do 1,5 kg. Je žlto-čiernej farby s výraznými pruhmi. Jeho kontrastné sfarbenie slúži ako varovanie potencionálnym predátorom, že je jedovatý. Jeho prudký jed omnoho silnejší od jedu kobry, človeku môže spôsobiť smrť. Má drobné zuby.

Výskyt

Tento morský had preferuje otvorené more. Obýva tropické subtropické vody Indického oceánu a Tichého oceánu. Do Atlantického oceánu sa nikdy nedostal, bránia mu v tom chladné oceánske prúdy. Často ich možno vidieť aj pri brehoch, kam ich vyplavuje búrka.

Správanie

Mornáre dvojfarebné vytvárajú v mori občas skupiny s počtom až stotisíc. Plavia sa s elegantnou ľahkosťou. Živia sa malými rybami. Rodia živé mláďatá, ktorých býva zvyčajne šesť.
Montana (trieda lodí)

Trieda Montana bola nikdy nepostavená trieda bojových lodí USA. Nazvaná bola po prvej plánovanej jednotke.
Vychádzala z triedy Iowa, avšak mala byť pomalšia, ale dlhšia a lepšie pancierovaná, a mala mať viac diel hlavného kalibru. Naplánovaných bolo päť jednotiek ešte počas druhej svetovej vojny. Avšak zmeny počas vojny mali za následok zrušenie v prospech lietadlových lodí, ešte pred začiatkom výstavby.

Vzhľad

So štandardným výtlakom 60 500 BRT bola skoro o tretinu dlhšia ako trieda Iowa, a bola by najväčšia postavená bojová loď v USA až do stavby lietadlových lodí triedy Forrestal, prvých "superlietadloviek"
Jednotky mali byť vyzbrojené 16" (406 mm) Mark VII cal. delami hlavného kalibru, o tri viac ako jej sesterská trieda Iowa. Tým by sa stali najlepšie vyzbrojenými loďami s hmotnosťou bočnej salvy 14 640 kg, oproti 13 013 kg pre Yamato.
V podvodnej časti boli použité po prvýkrát nové postupy. Pancierová ochrana nad hladinovej časti bola odolná voči 356 mm "superťažkým" protipancierovým granátom o váhe 1 220 kg (oproti predchádzajúcim triedam, ktoré odolávali ťažkým granátom o váhe 1 020 kg). Trieda Montana bola jediná trieda bojových lodí, ktorá by bola odolná voči týmto granátom.
Rýchlosť triedy sa však vrátila na úroveň tried North Carolina a South Dakota ktorá bola len 28 uzlov (52 km) oproti trieda Iowa s rýchlosťou 33 uzlov (61 km).
Vzhľadom na nižšiu rýchlosť by však bolo zotrvanie v službe po dokončení bolo diskutabilné, pretože aj moderné triedy postavené po roku 1940 s touto rýchlosťou boli dva roky po vojne vyradené z námorníctva a zošrotované, alebo sa z nich stali múzeá. Jedinú výnimku tvorila trieda Iowa a USS Alabama (BB-60) z triedy South Dakota ktorá bola presunutá do rezervy a vyradená až v roku 1962, a následne v roku 1964 premenená na múzeum.
Vzhľadom na predĺženie až o tretinu oproti triede Iowa jednotky triedy Montana nemohli použiť Panamský kanál, čím bola znížená možnosť operatívne presúvať plavidlá medzi Atlantikom a Pacifikom, preto sa US Navy rozhodla rekonštruovať Panamský kanál. Po skončení vojny, keď bolo jasné, že plavidlá nebudú postavené sa od prebudovania Panamského kanálu upustilo.
Aj keď trieda Montana nebola nikdy postavená jej design bol použitý ako modelový pre tiedu lietadlových lodí Midway.
Frans Hals

Životopis

Syn obchodníka so súknom, brat maliara Dircka Halsa. Maliarstvo začal študovať v r. 1603, v r. 1610 sa stal členom spolku sv. Lukáša. V tom istom roku sa oženil s Annetje Harmansdochter. Mali 2 synov - Harmena a Fransa ml. Po narodení druhého syna Annetje zomrela, kvôli nedostatku financií bola pochovaná na cintoríne pre chudobných. Druhýkrát sa oženil s Lysbeth Reyniers, s ňou mal ďalších 8 detí. Piati z nich boli vyučení za maliarov: Harmen, Frans II, Jan, Reynier, Nicol

Tvorba

Z jeho raných diel sú najdôležitejšie obrazy Streleckého spolku, neskôr maľoval predstaviteľov Haarlemskej nemocnice a starobinca. R. 1644 sa stal predsedom spolku Haarlemských maliarov. Už počas života bol známy, maľoval aj Reného Descarta. Po Rubensovej a Van Deyckovej smrti bol najdôležitejší portrétista Holandska. Medzi jeho žiakov sa radia Adriaen Brouwer, Adrien van Ostade, Philips Wouwerman, Judith Leyster a Jan Miense Molenaer. 
Vo svojej tvorbe bol inšpirovaný najmä talianskou barokovou maľbou a tvorbou svojich súčasníkov - Rubens a van Deyckom. Výstavba maľby bola klasická holandská, s podmaľbami a lazúrnymi vrstvami, čo dokázali aj röntgenové snímky. V najvrchnejších vrstvách však nanášal farby cez seba za mokra, preto jeho obrazy pôsobia ako maľované alla prima. Jeho rukopis je charakteristický viditeľným ťahom štetca, farba je nanášaná svižnými, odvážnymi ťahmi, vďaka čomu obrazy pôsobia živo. Virtuozita maľby je podčiarknutá aj jeho zmyslom vedieť, kedy dať ruky od diela preč. Nebol konzervatívny, ako veľa jeho súčasníkov, ktorí podliehali konvenciám a ktorých maľba skĺzla do nevýrazného splývavého rukopisu a šedivých tónov. Frans mal taktiež vynikajúce vedomosti o anatómii a dokázal dokonale vypracovať detaily doprevádzajúce portrét, najmä drapérie.
Hals počas svojho života tvoril výlučne samostatné a skupinové portréty. Nezameriaval sa len na vyššie spoločenské vrstvy, ale sústredil sa aj na tie nižšie. Ako u prvého portrétistu sa u neho objavuje úsmev, dovtedy bol v holandskej maľbe zaužívaný vážny výraz v tvári. Pri portrétoch ľudí z nižších spoločenských vrstiev je jeho rukopis vystupňovaný až do kresby štetcom a tváre pôsobia mimoriadne žoviálne. Vo svojej neskorej tvorbe sa jeho rukopis ešte viac uvoľnil a farebnosť bola redukovaná na hnedé a zemité odtiene.
Fransa Halsa obdivovalo množstvo maliarov, obľúbený bol medzi impresionistami. Jeho galériu v Haarleme navštívili napr. Henri de Toulouse-Lautrec, Vincent van Gogh, Pablo Picasso.
Podľa katalógu z roku 1974 vytvoril 222 obrazov, 20 jeho obrazov je nezvestných a 81 sa mu pripisuje, kritika ich však odmieta.
Niflheim

Niflheim (starosev. Niflheimr) je v severskej mytológii jeden z deviatich svetov. Slovo Niflheimr sa objavuje len v dvoch zdrojoch – Gylfaginning a Hrafnagaldr Odins. Je to ríša chladu, zimy, hmly, temnoty a ľadu. Predstavuje opak Muspelheimu, ríše ohňa.
Zo studne Hvergelmir sem pramení dvanásť ľadových riek. Do Niflheimu viedol jeden koreň jaseňa Yggdrasilu. Pánom Zeme ľadu je had (niekedy červ, alebo drak) Nidhögg – symbol a zdroj všetkéo zla na svete. Ovíja sa okolo Stromu sveta a bez ustania ohlodáva jeho korene vo snahe ho čo najviac poškodiť.Toto ohryzovanie, vyvoláva zemetrasenie. Každý deň k nemu zletí orol, ktorý je priateľom bohov a hada napadá.

Etymológia

Slovo nifl býva spojované so staroseverským Nifol (temný) a nemeckým Nebel (hmla).
Pavel Knapp (Ján)

Životopis

Vyučil sa za krajčíra. Robotník na rozličných miestach. Funkcionár miestnych a okr. orgánov, člen oblastného výboru KSČ v Rožňave, ved. ilegálnej bunky KSS v Rimavskom Brezove, jeden z najbližších spoluprac. O. Klokoča. Účastník protifašistického hnutia v Rimavskej doline. Po ústupe SNP do hôr zabezpečoval zásobovanie partizánov. Zradou špióna bol 30. decembra 1944 v Klenovských horách zatknutý a fašistami umučený v Banskej Bystrici.
Millac

Poloha

Obec má rozlohu 40,59 km². Najvyšší bod je položený 216 m n. m. a najnižší bod 98 m n. m.

Obyvateľstvo

Počet obyvateľov obce je 505 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jarmila Vašicová

Životopis

V roku 1950-1953 študovala balet a 1955-1960 spev na Št. konzervatóriu v Bratislave. Počas štúdia bola dva roky sólistkou Lúčnice, 1960-1970 spevohry Novej scény. Od roku 1970 sólistka Opery DJGT. Na scéne opery banskobystrického divadla sa ako sólistka zaradila k protagonistom súboru a spievala mnohé náročné subretovo-lyrické, lyrické a melodramatické sopránové úlohy v operách najrôznejšieho štýlového zamerania a osobitne v operách slov. autorov - premiérová kreácia Hanky v Hájnikovej žene (1974, 1977), Gréty v opere Majster Pavol (1980), k ďalším patrí Donna Elvíra (Don Gionanni (1971), Musseta (Bohéma, 1971, 1987); Marka (Krútňava, 1972); Micaela (Carmen, 1976); Nella (Gianni Schicchi, 1983); Nedda   (Komedianti, 1984) a i. Okrem postáv v spevohernom repertoári niekoko postáv stvárnila aj v Čs. televízii, účinkovala v tel. filme Oko za oko (1966), tel. muzikáloch aj v tel. hud.-zábavných programoch, v rozhlase v nahrávkach operiet, operetných a operných árií a prierezov. Zaslúžila umelkyňa (1989).
SIM karta

SIM karta (SIM je skratka z anglického Subscriber Identity Module) je účastnícka identifikačná karta, ktorá slúži na identifikáciu účastníka v mobilnej sieti. Je štandardizovaná podľa štandardu ETSI GSM 11.11 - Digital cellular telecommunications system (Phase 2+); Specification of the Subscriber Identity Module - Mobile Equipment (SIM - ME) interface.

Základný popis

Na SIM karte je uložené číslo IMSI, ktoré jednoznačne identifikuje účastníka na celom svete. IMSI sa však nepoužíva ako telefónne číslo. Každej SIM karte (resp. IMSI) je priradené MSISDN číslo účastníka mobilného telefónu. SIM karty sú najčastejšie používané v sieti GSM, ale aj v sieťach UMTS (SIM karta pre siete UMTS je nazývaná USIM) a iDEN. SIM karta tiež obsahuje pamäť pre uloženie textových správ SMS, zoznamu telefónnych čísiel a niekedy aj ďalšie aplikácie, napr. SIM Toolkit.

Technické parametre

Z technického hľadiska je SIM mikropočítač, ktorý vykonáva operácie nad dátami v SIM uloženými. Skladá sa z CPU, pamätí ROM, RAM a EEPROM a vstupno-výstupných obvodov. Prvé SIM karty mali veľkosť 85 x 54 mm, dnešná štandardizovaná veľkosť je 25 x 15 mm (pozri obrázok). Pre komunikáciu s externým zariadením sa využíva 8, respektíve 6 vodičov (kontaktov). Ide o dátový vodič (DATA), napájací vodič (Vcc) a programovacie napájacie napätie (Vpp), ktoré sa už v moderných kartách nepoužíva. Ďalej kontakt Reset (Res), kontakt na vodič hodinového signálu (CLK) a uzemňovací kontakt (GND). Nepripojené zostávajú 2 kontakty označované C4 a C8, ktoré sú rezervované pre neskoršie využitie.
David Oliver (atlét)

Peking 2008

Na Letných olympijských hrách 2008 v Pekingu skončil v disciplíne behu 110 metrov cez prekážky na treťom mieste výkonom 13,18 s. K druhému miestu Davida Payna mu chýbalao 1 stotina sekundy.

2009

V júni si počas trénigu vážne zranil lýtko a nebude sa štartovať na Majstrovstvách sveta 2009 v nemeckom meste Berlín.
Leknica žltá

Rozšírenie

Je rozšírená v celej Európe okrem časti Pyrenejského polostrova a severnej Škandinávie. Okrem toho sa s ňou môžeme stretnúť v severnej Afrike, na Blízkom východe, v Malej Ázii, Zakaukazsku, Kazachstane, juhozápadnej Sibíri až po Bajkal a na severozápade Mongolska. Na Slovensku rastie do maximálnej nadmorskej výšky okolo 700 m n. m. Vo väčšom množstve rastie na Malom Dunaji či na Klátovskom ramene.

Popis

Čepeľ plávajúcich listov je široko eliptická, 15 až 40 cm dlhá, na okraji vlnitá, žilky sú 3x vidličnato rozvetvené.
Kvety majú v priemere 4 až 5 cm, sú najčastejšie päťčlenné, žlté až oranžové, zvonku často zelené. Kvitne od júna do augusta.
Plod je tobolka podobná makovici. Dozrieva nad hladinou, ku dnu klesá až po dozretí.
Rastlina obsahuje alkaloidy.

Iné názvy pre leknicu

Božena Němcová nazýva leknicu vo svojom diele "Národopisné a cestopisné obrazy ze Slovenska" "vodná dieuka" a "lepá diouka" .
Heaven Upside Down

Heaven Upside Down je v poradí vydaný 10. album americkej rockovej kapely Marilyn Manson. Album vyšiel 6. októbra 2017. Marilyn Manson predstavil aj vopred vedúcu skladbu "We Know Where You Fucking Live" nahraním na video-portál YouTube. Album vydali americké vydavateľstvá Loma Vista Recordings a Caroline International. Po pár dňoch od vydania albumu - 9.októbra 2017 Marilyn Manson vydal klip k dlho očakávanej skladbe SAY10. Záujem o pieseň je z dôvodu, že Marilyn Manson vydal koncom roka ukážku, kde trhá bibliu a spomedzi Boha a Satana si volí jasnú voľbu a fanúšikovia sa nazdávajú, že zabíja prezidenta Donalda Trumpa. V novom klipe môžeme vidieť vystupovať aj známu osobnosť Johnny Deppa.

Prvé zmienky o albume

V novembri 2015  Marilyn Manson v rozhovore s KEGL oznámil, že spolu s Tylerom Batesom, Twiggym a Gilom Sharonom začali pracovať na desiatom štúdiovom albume kapely.
Základné informácie ako sú dátum vydania Manson odhalil v júli 2016 počas rozhovoru s Ryanom J. Downeyom na APMA. Najprv sa špekulovalo že album ponesie názov SAY10 ale Manson riekol v rozhovore že je ho možné zmeniť pred predstavením.
Sint-Niklaas

Obyvateľstvo

Mesto má približne 71 806 obyvateľov (2010).
Podprefektúra (všeobecne)

Podprefektúra je v niektorých štátoch územná správna jednotka, alebo úrad v rámci vyššieho celku (prefektúra, provincia, alebo obce). Názov môže byť prenesene použitý i na mesto, alebo samotnú budovu v ktorej daný správny orgán sídli.

Francúzsko

Vo Francúzsku znamená podprefektúra (fr. sous-préfecture) podriadený správny orgán v rámci departementu a regiónu a jeho územný rozsah zodpovedá  obvodu (arrondissementu). V jeho čele stojí podprefekt (fr. sous-préfet). Chef-lieu departementu nemá podprefektúru, tu územie spravuje priamo prefekt.

Brazília

V Brazílii je podprefektúra (portugalsky subprefeitura) podriadená správna jednotka vo väčších mestách, napr. São Paulo, alebo Rio de Janeiro. Podprefekt (subprefeito) je spravidla menovaný prefektom, t. j. starostom.

Japonsko

V Japonsku je podprefektúra (japonsky 支庁, šičó, t. j. pobočný úrad) podriadená správna jednotka prefektúry.
Moldavský lei

Moldavský lei alebo moldavský leu je zákonné platidlo východoeurópskeho štátu Moldavsko. Názov lei je podobný ako meny ďalších balkánskych krajín - rumunský lei a bulharský lev. Všetky meny sa volajú podľa mačkovitej šelmy, iba výslovnosť a zápis názvu je prispôsobený bulharčine a rumunčine.
Kód ISO 4217 tejto meny je MDL. Jedna stotina lei sa nazýva ban (množné číslo bani). Na území Moldavska sa rozprestiera de facto nezávislý štát Podnestersko, ktorý sa odtrhol od Moldavska, ale nebol nikým uznaný. Táto oblasť používa svoju vlastnú menu, ktorá rovnako ako celé Podnestersko nie je medzinárodne uznávaná - podnesterský rubeľ.
Július Medrický

Životopis

Pôsobil ako učiteľ v Tajove, Banskej Bystrici-Radvani a do konca aktívnej služby v župnom sirotinci (1928). Organista, zberateľ ľudového umenia. Autor knihy vianočných piesní z Tajova, Španej Doliny a iných dedín na strednom Slovensku.
Saint-Symphorien-sur-Coise

Poloha

Obec má rozlohu 4,07 km². Najvyšší bod je položený 629 m n. m. a najnižší bod 480 m n. m.

Obyvateľstvo

Počet obyvateľov obce je 3 438 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Encyklopédia jazykovedy

Encyklopédia jazykovedy je encyklopédia jazykovedy, ktorú vydalo Vydavateľstvo Obzor v roku 1993. Zostavovateľom bol Jozef Mistrík. Patrí medzi „základné kolektívne opusy novodobej slovenskej jazykovedy“.
Na diele pracovalo celkovo 68 autorov – odborníkov a lektorov. Vydané bolo v roku 1993, ale napísané bolo v rokoch 1982 až 1985 (neskôr sa robili už len drobné korektúry). Práce na encyklopédii sa ukončili v roku 1987, pre finančné problémy vyšla až v roku 1993. Obsahuje vyše 2000 hesiel z morfológie, lexikológie, fonetiky a fonológie, syntaxe, štylistiky, všeobecnej jazykovedy, rétoriky, dejín jazyka a jazykovedy; osobitné heslá sú venované aj osobnostiam (domácim i zahraničným), inštitúciám, časopisom a domácim jazykovedným dielam. Súčasťou publikácie je 700 ilustrácií.
Kniha obsahuje pred abecednou časťou rozsiahlu všeobecnú sekciu (nazvanú „úvod“), ktorá obsahuje texty Korene jazyka a reči od Slavomíra Ondrejoviča a Viktora Krupu, Korene a vývin slovenčiny od Rudolfa Krajčoviča, Slovenčina v súčasnosti od Jána Kačalu a Perspektívy slovenčiny od Jozefa Mistríka.
Pontoise (mesto)

Poloha

Mesto má rozlohu 7,15 km². Najvyšší bod je položený 87 m n. m. a najnižší bod 22 m n. m.

Obyvateľstvo

Počet obyvateľov je 29 885 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Saint-Louet-sur-Seulles

Poloha

Obec má rozlohu 4,33 km². Najvyšší bod je položený 141 m n. m. a najnižší bod 77 m n. m.

Obyvateľstvo

Počet obyvateľov obce je 187 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antignac (Cantal)

Poloha

Obec má rozlohu 16,02 km². Najvyšší bod je položený 928 m n. m. a najnižší bod 468 m n. m.

Obyvateľstvo

Počet obyvateľov obce je 279 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chemenot

Poloha

Obec má rozlohu 4,74 km². Najvyšší bod je položený 227 m n. m. a najnižší bod 203 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Červená Lhota (Bílá Lhota)

História

Prvá písomná zmienka o dedine pochádza z roku 1407.